open-index/open-wikipedia-markdown huggingface dataset:
Alessandro Giuli

L**'Alessandro Giuli** (Roma, 27 de setember 1975) a l'è un sgiornalista e politegh italian, minister de la cultura in del governo Meloni del 6 de setember del 2024, dopo che el so predecessor, el Gennaro Sangiuliano, el s'è dimetud.

## Biografia
L'ha studiad filosofia a la Sapienza senza laureàss e de sgiovin l'ha militad in del moviment de estrema destra Meridiano Zero. L'ha scominciad la soa carrera de sgiornalista in di sgiornai locai, per rivà poeu al Foglio, indova el deventa professionista del 2004, e per quell giornal lì l'è rivad a havégh di roeui de dirisgenza. Per vari mis del 2017 l'è stad anca diretor de Tempi.

Ospit e collaborador de la RAI del 2019, l'è stad co-condutor de la trasmission *Seconda Linea* in su Rai 2, sarrada su dopo do pontade. L'è scernud 'me president de la fondazzion MAXXI del 22 de dicember del 2022 del Sangiuliano e quand che 'l minister se dimet la Giorgia Meloni el nomina lu 'me minister, e 'l sgiura in di man del Sergio Mattarella la sira del ses de setember.

## Riferiment
*Dimissioni Sangiuliano, Alessandro Giuli è il nuovo ministro della Cultura
*Curriculum del Giuli
*Chi è Alessandro Giuli, il giornalista in pole position come presidente del Maxxi

## Alter proget
Borgh Palazz

**Borgh Palazz** a l'è un quarter de Berghem, cognossud soratut perchè gh'è dent el Cimiteri Monumental de la cità.

Traversad de la Mórla, gh'è anca la Gesa de la Madona de la Nev.

## Riferiment
*Prima Bergamo

## Alter proget
Sacell de San Vitor in cel d'or

El **Sacell de San Vitor in cel d'or** a l'è una capella paleocristiana che gh'è dent a la basilega de Sant Ambroeus, ma l'è stad fad su prima che la ghe fuss del Materno de Milan per tegnì denter el corp del Vitor el Mor.

In su la volta a gh'è un mosaich d'or del San Vitor, cont ai lat el Gervas e 'l Protas, l'Ambroeus e 'l Materno e i martir Nabor e Felis.

## Bibliografia
*Guida della Basilica di S. Ambrogio: note storiche sulla Basilica ambrosiana, Ferdinando Reggiori, Ernesto Brivio, Nuove Edizioni Duomo, 1986

## Alter proget
Giuànn Losi

Pàder **Giuànn Losi** (Casèli, 29 de nuèmber 1838 - El Obeid, Sudan, 27 de dicémber 1882) l'è stai un prét misiunàri cumbuniàn italiàn, che l'è stai atìu in Sudan.

## Biugrafia

Nasüd in del 1838, l'è stài batzàd in d'la cèsa dal Casèli e l'è diventàd prèt a Piasénsa in del 1862. L'ha lasàd tüt par andà adré al misunàri Daniele Comboni, a Veruna in del 1872, e insèma i'ènn andài in Sudan.

Lè stài un gran catechista e l'ha scritt, cun pàder Luìs Bonomi, el prìm vucabulàri d'la Lengua Nubiana. L'è stài anca cunfesùr persunàl de pàder Comboni.

L'è mort de malatìa, amò giùn, in del 1882.

Al Casèli i g'hann dedicàd la via che da la piàsa la va al cimitèri.

## Riferimént



## Bibliugrafia

* Enciclupedia Treccani Online
* Giuseppe Bonfanti, Caselle del Po - Caselle Landi, un paese sul Po, Caselle Landi, Amministrazione comunale di Caselle Landi, 1995.
Luis Balocch

El **Luis Balocch** (in italian *Luigi Balocchi*; Mortara, 30 de giugn 1962) a l'è on poetta e scrittor italian.

## Biografia
Nassuu a Mortara, l'è ligaa per reson de famiglia a Biaa: in tra i agn '80 e '90 l'ha lavoraa 'me giornalista, soratutt de cronega negra, ma poeu l'ha daa indree in protesta contra i orden professionai.

Deventaa poeu maester elementar, del 2005 el tira in pè la sociazion "La Brasca Lombarda", dedicada a la tutella, al spantegà e a l'insegnà la lengua lombarda.

Vesin a di posizion in favor di popoi indigen e member de Survival International, el se svesinarà al moviment econazionalista Domà Nunch, in del 2022 el se candida ai comunai de Biaa con la Liga, cont on programma tutt fondaa in su la coltura, ma l'è minga elegiuu.

## Lavorà
Anca se l'aveva daa foeura di cunt in di agn '90 la soa prima oeuvera importanta a l'è stada ona traduzion del Qoelet in lombard, dada foeura del 2006. Del 2007 el scriv *Il diavolo custode* per l'editor Meridiano Zero, on romanz in su la vita del bandii Sante Pollastri che l'aveva cognossuu de persona. Del 2010 el dà foeura *Un cattivo maestro* per Mursia e del 2011 *Coelett* per l'editor La memoria del mondo. Del fevree 2015 el dà foeura la cattada de poesij *Appunti per la grande carestia* per l'editor Divinafollia. Del 2015 el dà foeura con la goWare el noir *Il Morso del Lupo*. L'è redattor de la rivista litteraria independenta Niederngasse. Del ginee 2017 el dà foeura con Puntoacapo Editrice la cattada *Atti di Devozione*. *Exit in Fiamme*, romanz grottesch e de fantasia in su la fin de Milan, l'è daa foeura Emersioni (grupp Lit Castelvecchi) del november 2019. 

Del 2021, per Puntoacapo editrice, el dà foeura *Coeur Scorbatt - poesie lombarde de Bià*, e con lu el vincc l'edizzon XL del premi de poesia "Giuseppe Tirinnanzi" de Legnan, cont ona giuria fada su de Franco Buffoni, Uberto Motta e Fabio Pusterla.

Del 2024 el dà foeura la cattada de poesij erotegh *Barlicch barlòcch*, con prefazion del Pusterla.

La soa litteradura l'è proppi influenzada del territori de la Bassa padana in tra el Tesin e 'l Pò, e 'l so stil despess el messeda l'italian, el lombard e anca vari gergh. Di soeu scritt hinn staa daa foeura in su rivist letterari tant 'me *Il Segnale, Atelier, Versante Ripido, Nazione indiana.*

## Oeuver
* 
* 
* 
* 
* 
*  
*
**Exit in Fiamme*, Emersioni gruppo Lit, novembre 2019, ISBN 978-8831924542
* 
* 

## Riferiment

*
Gesa de San Giovann (Montorfan)

La **Gesa de San Giovann** a l'è la parochial de Montorfan, in provincia e diocesi de Com: fada su in del secol quell de sedes, del 1982 la passa de l'arcidiocesi de Milan a quella de Com, per quella reson chi ghe sta adree al rit ambrosian.

## Riferiment
*Sit ofizzial

## Alter proget
Porta Cines (romana)

La **Porta Cines** (*Porta Ticinensis* in latin) a l'era vuna di porte al temp de Mediolanum, pussee de precis l'era la porta pretoria, e l'è stada trada sgiò in l'assedi del Barbarossa de la cità.

Sita in su la strada che la menava a Pavia (al temp ciamada *Ticinum*), incoeu ne resta domà la soa *Torracia*, sita al Carrobi.

## Bibliografia
*Alessandro Colombo, I trentasei stendardi di Milano comunale (PDF), Milano, Famiglia Meneghina, 1935, ISBN non esistente.

## Alter proget
Daniele Adani

El  **Daniele Adani** (Corresg, 10 de luj 1974) a l'è un ex sgiugador del folball italian, l'ha fad el defensor del 1992 al 2011 e l'è stad anca capitani del Bressa. Al dì d'incoeu a l'è un comentador del sport e l'ha fad anca el coment tecnegh de FIFA 2022 insema al Pierluigi Pardo.

## Riferiment
*Lele Adani
Parch agricol del Tesinell

El **Parch agricol del Tesinell** a l'è un parch de Milan, vesin al Gratasoeuj: el ciapa el nom del Tesinell, una ronsgia che ghe passa dent, e 'l so center a l'è la Cassina Campazz, gh'è anca la Cassina Campazzin, che incoeu l'è bandonada.

## Bibliografia
* Comune di Milano - Arredo, Decoro Urbano e Verde - Settore Tecnico Arredo Urbano e Verde, 50+ parchi giardini, Comune di Milano / Paysage. ed. 2010/2011

## Alter proget
Chester Bennington

Ol **Chester Charles Bennington** (Phoenix, 20 marz 1976 - Palos Verdes Estates, 20 lui 2017) l'è stait un cantant american, cognossid principalment per vesser stait la vox del grup musegal Linkin Park e, intra ol 2013 e 'l 2015, po anc dei Stone Temple Pilots, olter qe del projet parallel Dead by Sunrise. Ind el 2006 Bennington l'è stait inserid a la posizion 46 ind la classifega dei 100 meior cantants metal de tuts i temp faita de *[[Hit Parader]]*. Ol 20 lui 2017 al s'è suicidad ind la so cà a Palos Verdes Estates, in California.

## Referiments
* ''Linkin Park'', *allmusic.com*
* ''Stone Temple Pilots'', *allmusic.com*
* '' Dead by Sunrise'', *allmusic.com*
Palazzi del Governator (Parma)

El **Palazzi del Governator** a l'è un palazzi de Parma sit in piazza Garibaldi, cognossud per i so forme baroche e neoclasseghe: fad su del 1283, l'è stad renoeuvad un frach de voeulte.

## Riferiment
*Piazza del Duomo Parma

## Alter proget
Cavaller de la tavola regonda

I **cavaller de la tavola regonda** (galles: *Marchogion y Ford Gron*) inn i cavaller lesgendari de la compagnia del rè Artur ch’inn vegnud a voltra per la prima vœulta ind la literadura de la Materia de Bretagna invers la metaa del secol XII. Quii cavaller chì inn part de un orden dedegad al mantegniment de la pas ind el regn del rè Artur depos de un period de guerra, e vegnen pœu incaregad con la fata mistega de rebuscà el Graal Sagrad. La tavola regonda a la qual se seten sgiò l’è un simbol de ingualianza di sò member, ch’i vann del vesser di nobii piscinit a di reai e sovran indeperlor.

A la fin del zicli de la prœusa arturiana, i cavaller de la tavola regonda se spartissen in de di grup diferent adree a la revelazzion del bruseghin che el Lanzelot el gh’haveva havud con la resgina Sgenevra, mojer del rè Artur medem.

A parariss che quist cavaller fudessen de norma 100 o 300.

## Referenze

## Olter proget
Via de la Moscova

La **via de la Moscova** a l'è una strada del center de Milan, che in principi la se ciamava *via Santa Teresa*, perchè gh'era una gesa dedicada a lee: a l'è stad el Napoleon a cambiàgh el nom, in onor de la bataja de Borodino.

Storegament a l'era foeura di mure de Milan, gh'è la Cà Bruta, la mediateca de Santa Teresa (che la dipend de la Biblioteca Nazzionala Braidensa), la Fontana de San Francesch e la Gesa de San Bartolomee.

L'è servida de la stazzion del metrò de Moscova de la linia verda.

## Riferiment
*Amici di Brera

## Alter proget
Idroscal de Milan

L**'Idroscal de Milan** a l'è un lagh artificial de la cità metropolitana de Milan largh 1,6 km2, che l'è sit in tra Segraa e Peschera, minga deslongh del reoport de Linaa.

L'è nassud del 1930 'me scal per i idro-sgolater ma quand che inn deventad men doperad a l'è scernid 'me sit per el sport, che comunque l'è semper stad doperad, e per i vacanze di milanes.

## Ligam de foeura
*Sit ofizzial

## Alter proget
Gioconda (tram)

La **Gioconda** a l'era el nom che i milanes ghe daven al servizzi tranviari per el straport di mort de la cità al Cimiteri Magior.

## Storia
Cont el slargàss de la cità el Cimiteri Monumental l'è bastad pu e l'è stad fad su, arent a Musoch, el noeuv cimiteri Magior, lontan di bande pussee urbanizade de la cità, inscì de serrà i vari foponit voramai ciapad dent del cresser de la cità: con la soa vertura del 1895 el comun de Milan ghe domanda a la Carminati e Toselli de fà su di veture per menà i corp e i parent del mort, inscì che fussen comod. 

La linia tranviaria a l'è fada su propi per quell servizzi chi, desgià che prima el bosch de la Merlada l'era minga servid, e per un poo de temp ghe saria passad nissun tram normal.

Per el 1907 gh'è sgiontada una stazzion in Porta Romana, progetada del Francesco Minorini e de l'architet Pasquale Tettamanzi, per servì mej la part bassa de la cità: cont el desvilup di viture a motor el servizzi via tram a l'è sospendud del 1928 a Porta Romana e del 1930 del Monumental, ma el tirarà inanz per un poo con di bus eletrigh de la Rognini e Balbo. Gh'era stad, per el 1926, l'ideja de fànn su vuna in Porta Magenta e 'n oltra in Porta Venezzia, ma la restarà domà un penser, vist la fin del servizzi.

La stazzion de Porta Romana la sarà serrada e doperada de l'ATM 'me sit per el dopolavorà e poeu la deventarà un sit termal, ciamad Palazzina Ragn d'Or.

## Red
In principi i mort rivaven cont el carr in via Bramant, arent al Monumental, e vegniven portad a Musoch a travers de piazza Cenis e de Garegnan, con la noeuva stazzion de Porta Romana i tram che partiven de là passaven la circonvallazzion di tram per rivà in porta Volta e, de là, passaven el Monumental per metés insema a la linia.

## I tram
I convoeuj di mort gh'haveven una motris, spartida in du toch de vot post indova che se setaven i parent, e una remociada, indova che gh'era la bara, che l'era caregada a travers de 'n fals paviment in stazzion, e anca i pret che faseven poeu la cerimonia.

Per i parent del mort gh'era di sedil con sora el vellud, i interni eren in nos e teak e gh'era di fenestre smeriade cont el stema del comun, quatade con di tende color piomb. Eren anca refrescade d'estad e scoldade d'inverna.

I motris inn restade in servizzi a l'ATM 'me mez de lavorà, dopo vesser stade piturade, menter el par che i remorciade sien finide in su la ferrovia Genoa-Casella dopo un cambi de scartament.

## Riferiment
Dì de Tucc i Sant

El **dì de Tucc i Sant** (latin: *Sollemnitas Omnium Sanctorum*) l’è una festa cristiana in onor de tucc i sò sant e martor cognossud e descognossud.

Ind el cistianesem ozzidental, el ven zelebrad el 1 de november de la Gesa catolega, ma ancasì de una mota de oltre gese protestante, compagn de quella luterana, anglicana e metodista. Ind la Gesa ortodossa, l’è zelebrad la prima domenega apœus a la Pentecost.

## Referenze

## Ligam de denter
* Dì di Mort

## Ligam de fœura
Musee civegh de scenze naturai Enrico Caffi

El **Musee civegh de scenze naturai Enrico Caffi** a l'è el musee de scenze naturai de Berghem, sit in la  citadella viscontea de la Cità Volta, arent al musee archeologegh.

El gh'ha dent pussee de un milion de repert che inn mostrad in su 'na superfiss de pussee de 1'800 m2.

## Storia
El prim nucli del musee l'è stad fad su del 1871 grazzia a di donazzion privade e collezzion didateghe di docent del Regio Istitut Tecnegh de la cità ciapade in tra el 1860 e 'l 1870: al temp, i collezzion eren lassade in mostra in di dì de festa. Quand che del 1905 a Sorisel gh'è descovert in d'una cava de argilla un Mamot se valuta de fà su 'n esposizzion permanenta.

El noeuv musee gh'è vert el 14 de luj del 1918 a Palazz Noeuv, incoeu sed de la Biblioteca civega Angelo Mai. El prim diretor l'è stad el pret Enrico Caffi che l'ha slargad i repert fina al 1947, e ghe dedicarann el sit, poeu spostad del 1960 in del Palazz Vescont de la Citadella,

## Bibliografia
* I cento anni la meraviglia e il solletico. 2018.

## Ligam de foeura
*Sit ofizzial

## Alter proget
Ceser d'Est

El **Ceser d'Est** (Ferrara, 8 de otover 1562 - Modena, 11 de setember 1628) a l'è stad un nobel lombard, duca de Modena e Resg del 1598 a la soa mort.

## Riferiment
*Treccani

## Alter proget
Musee de la cità de Bobi

El **musee de la cità de [[Bobi]]** el se troeuva dent a la badia de San Colomban, in di sale che eren doperade per mangià, e l'è vert del 2000 grazzia a un finanziament de l'Union europea per el Giubilee.

A l'è spartid in trè sale: vuna in su la storia antiga de la cità, vuna in su la Badia e 'l San Colomban e l'ultima in sui atività colturai di monegh tant 'me el Scriptorium de Bobi.

## Ligam de foeura
*Sit ofizzial

## Vos corelade

* Musee de la badia de San Colomban
* Musee diocesan (Bobi)
Musee del fresch

Ol **Musee del fresch** el se troeuva dent a la Sala di Cavriade del Palazz de la Reson de Berghem e 'l gh'ha dent vari fresch de la cità che i ha res'ciad de vesser perdid, perchè foeu 'n del temp gram o perchè in costruzzion che i è stade destrugade.

Vert del 1990, l'oeuvera pioeu importanta che 'l gh'ha dent a l'è l'Ultima Cena de l'Alessandro Allori, fada 'n del sinchcent per ol Monester de Astin.

## Riferimencc
*MuseiOnline

## Oter progecc
Rè Artur

El **rè Artur** (galles: *Brenin Arthur*) l’è un rè lesgendari de la Gran Bretagna. A l’è un eroj nazzional e vuna di figure zentrai ind la tradizzion literaria medieval cognossuda coma ‘Materia de Bretagna’.

Ind i font gallese, l’Artur el figura coma un lider di Britannegh de l’epoca post-romana, in de di bataje contra i Aglo-sassen invers la fin di segoi V e VI. El personasg el ven desvilupad ind la mitologia gallesa, indova el compariss o coma un guerrer adree a defender la Bretagna de di desenimis uman e soranaturai o coma una figura magega de carater folcloregh.

## Referenze

## Ligam de denter
* Magh Merlin

## Ligam de fœura
Graal Sagrad

Ol **Graal Sagrad** (galles: *Greal Sanctaidd*) l’è un tesor che el serv coma vun di tema prenzipai ind la literadura arturiana. I varie tradizzion i descriv ol Graal coma una copa, un piat o un toch de preja partigolar che al possed di poder miragolos ch’i sana i feride, i conferiss la sgioventura eterna o ol sostantament de tœucc i peticc con bondanza infinida. Despess, ol Graal l’è guarnad ind ol castell dol rè Pescor, un sit secret e defizzel a invegnìll.

Per analogia, tœucc i ogecc ch’es fa fadiga a trovàj i è meticc a per al Graal de chii che je zirca.

## Referenze

## Oter progecc
Enrico Caffi

L**'Enrico Caffi** (San Pellegrin, 30 de sgiugn 1866 - Bèrghem, 28 de sgiugn 1948) a l'è stad un naturalista e pret italian.

## Biografia
Nassud a San Pellegrin, l'ha frequentad la scœula missionaria de Milan, indova che l'è ordenad sacerdot, e s'è lauread in scenze naturai a Pavia e dopo l'ha insegnaa al collegi San Lissander e al seminari vescovil de Berghem .  L’è deventad el prim diretor, del 1917 del musee de scenze naturai de la cità, che al temp se trovava in de la Biblioteca Civega Angelo Mai, e che incoeu l'è dedicad a lu, e l'ha lavorad per slargà la soa collezzion e a la mort l'ha lassad ogni soa eredita scentifega lilinscì .  

## Oeuvera leteraria
L’è stad l’autor de tanti test de scenze natural de la zona de Berghem, e anca de un dizzionari dialetal de la flora e de la fauna orobeghe. 

## Dediche
El Gornogomfodon caffii l’è dedicad a lù, l'è un pess fossil picinin descovert de Antonio Baroni e studiad in del musee quand che l'era el diretor, e l'è l'unegh esemplar che gh'è. 

Una targa per regordàll l’è stada metuda in del sò sit de nassiment el prim anniversari de la soa mort.  Gh'hann dedicad anca una scoeula professional, incoeu scoeula media. 

## Riferiment
La piscinina Capin ross

***La piscinina Capin ross*** l’è un cunt de fade famos comè in tut el mond. El parla de una toseta e un lov margnif che el prœuva a gabolàlla.
El ven sgiò provabilment de di storie popolare spantegade in tuta Europa inanz del segol XVII. I dò version pussee cognossude inn quelle del Charles Perrault e di fradei Grimm.

## Trama
A gh’era una vœulta, tant temp indree, una fiolina che la gh’ha la scormagna de “Capin ross” per via de la carataristega mantellina rossa che la gh’ha semper su quand che la sortiss de cà. La toseta la gh’ha de passà despess per el bosch, indova la se mena adree a un senter che sò mader la gh’ha deit de tegnìss per portàgh de majà a la mama granda malada.

Un bell dì, un lov la sluscia e el vœul subet tracagnàss lee e tut quell che l’è adree a guarnà ind la sò cavagna. Donca, la ferma e el ghe fa un para de domande per descovrì indova l’è che l’è adree a indà. La Capin ross, un poo de pantolla, la ghe dis tuscoss e el lov el ghe conseja de catà su un quaj fior per ofrìghel a la mama granda quand che la riva a cà soa. La toseta la pensa che l’è una bella ideja e, intanta che la cata su i fior coma de consej, el lov – tut de corsa – el ghe piomba a cà de la veggina, el se fa dervì la porta, e se la slepa su de pressa. Apœus a zò, el se met su i vestiment de la mama granda e el va in lecc per speccià che la Capin ross la rivi.

Una vœulta lì, la Capin ross la se incorsg subet di fatezze propri partigolare che la gh’ha la mama granda. La ghe fa: «Mama granda, ma che voson che te gh’heet incœu!» El lov el ghe respond: «A l’è per saludàt mej, s’cetina meja.» La tosa l’è minga trop convencia, e la ghe dis: «Dianzen, ma che œugg grand che te gh’heet!» «A l’è per vardàt mej, s’cetina meja» el rebeca el lov. «Mama granda, ma che man grosse che te gh’heet!» l’osserva la fiolina. «A l’è per brazzàt su mej, s’cetina meja» el rebat lu. «Mama granda, ma che boca larga che te gh’heet!» la remarca lee. «A l’è per majàt mej, s’cetina meja!» la vosa la bestia inanz de soltàgh adoss a la tosa e sgrofolàssela cont ingordisia.

Un casciador – che l’ha sentud un quajvun a sbrasgià coma un mat – el riva e el trœuva el lov adree possà apœus al disnaron. El ghe sferla la panscia cont un folciot, e en sortiss fœura la Capin ross con la mama granda. Pœu, ghe impienissen l’istomegh de preje, inscì, quand che el lov el se desseda, el pensa de havé majad trop. Per scœudes la sid, el va a biver a un pozz minga tant delonsg ma, desgià che a l’è inscì pesant per via di preje, el ghe borla denter e el crepa ingossad d’aigua.

## Referenze

## Olter proget
Palazz de la Reson (Mantoa)

El **Palazz de la Reson** a l'è 'n palazz storegh de la piazza di Erbe a Mantoa.

A l'è stad fad su intorna al 1250 arent a la Rotonda de San Lorenz e, al temp di Gonzaga, l'è tacad al Palazz del Podestà e l'è tirada in pè la Torr de l'orelogg. In tra la fin del Ses'cent e 'l principi del Setcent a l'è restaverad, del 1942 a l'è mituda torna la faciada originala.

## Bibliografia
*Touring Club Italiano, Lombardia, Milano, 1970.

## Alter proget
Villa Manzon

La **Villa Manzon** a l'è una villa de Lech, in del quarter Caleot, che ghe viveva la familia Manzon, el prim l'è stad el Jacom Maria Manzon: el Lissander Manzon gh'ha vivud de sgiovin e del 1940 a l'è un monument nazzional. Al dì d'incoeu a l'è un musee literari, el Musee del Manzon.

## Riferiment
*Villa Manzoni - EccoLecco

## Alter proget
Palazz Negroboni

El **Palazz Negroboni** a l'è un palazz de Bressa, che 'l se troeuva in piazza del Dom, e l'è stad fad su in su proget de l'Antonio Tagliaferri per el Credit Agricol bressan.

## Bibliografia
* Valentino Volta (a cura di), Il palazzo Negroboni in Porta Paganora, collana La Banca Credito Agrario Bresciano e un secolo di sviluppo. Uomini, vicende, imprese nell’economia bresciana, II, Brescia, 1983, pp. pp. 561-579.

## Alter proget
El gat cont i strivai

***El gat cont i strivai*** (todesch: *Der gestiefelte Kater*; franzes: *Le Maître chat ou le Chat botté*) l’è un cunt de fade europee che el parla de un gat gabolista che el dœuvra la sò drollaria per gadegnà podé, daner, e ancasì la man de una prenzipessa in mariozz per quell povaretin del sò padron.

La version pussee veggia del cunt l’è del Sgiovann Franzesch Straparolla de Carevasg, che l’ha miss sgiò ind el sò *I nocc piasevele* intra el 1550 e el 1553 cont el titel de *El Constantin fortunad*. Tamen, la version pussee famosa e cognossuda la resta semper quella del Charles Perrault.

## Trama
A la mort de un vegg morner, tut quell che el gh’ha el ven spartid sgiò intra i sò trii fiœui: el pussee grand l’eredita el molin, quell de mez l’asen e el pussee sgioven el gat. Con gnanca un tollin in sacoccia e senza savé cossa fàssen del gat, el fiœul sgioven el pensa de majàssel, ma, de bot, el gat el taca a parlà e lu el capiss de havégh denanz una bestia strasordenaria. In scambi de una borsa e de un para di strivai, el gat el decid de vutà el padron a deventà scior. Per fàll, el ciapa un donell ind el bosch e ghe l’ofriss al rè per cunt del sò padron, che l’introdus coma el “marches de Carabà”. Per devers mis, el seguta a indà ind el bosch a cascià per portàgh al rè di bestie salvadeghe coma cadò.

Un bell dì – desgià che el saveva che el rè e la sò tosa eren dree a viasgià in su la strada che la ghe passa de banda al fium – el gat el convensg el padron a desbiotàss e a indà denter ind el fium. L’iscond i sò vestiment dedree de una preja e pœu l’ispeccia el rè per indà a ciamàgh de vutàll. Quand che el rè el riva, lu el ghe despiega che el “marches de Carabà” l’era dree a novà ind el fium quand che di baloss gh’hann robad tuscoss. El rè el fa vestì de scior el “marches” e le lassa setà sgiò ind la caroccia de banda a la sò tosa, che la se namora subet de lu.

El gat el corr inanz, e el ghe ordena a tucc quii che l’incontra de dì che quella terra lì la ghe perten al marches de Carabà. El va donca denter ind el castell de un orch bon de transformàss in quell che el vœul. L’orch, per dàgh el benvegnud e per fàgh vedé i sò podé, el se transforma ind un leon, con l’istremì el gat. El gat el ghe domanda donca se l’è bon de transformàss ind un moriggiœul, e l’orch el ghe prœuva. El gat el ghe solta adoss e se le slepa su. El rè el riva al castell de l’orch e, impressionad fiss di possediment del marches de Carabà, el decid de dàgh in mojer sò fiœula al s’cet del morner. De lì adree, anca el gat el deventa scior e el ghe corr adree ai rat nomà per divertìss.

## Referenze

## Olter proget
Cunt de fade

Un **cunt de fade** (ancasì congnossud coma **cunt per bagaj**, **cunt de fantasia**, **cunt maravejos**, **cunt de magia**, o cont el toscan **favola**) l’è una storia piscinina o un’œuvra de fintaria che la ghe perten al sgender del folclor. De norma, in quelle storie chì ghe compariss la magia, di striozz o di creadure miteghe o imasgenarie. Ind la pupart di culture a gh’è minga de diferenza intra i mit e i cunt de natura folcloristega, desgià che i inn tucc duu part de la tradizzion oral de una zivilizazzion. Dei element popolar ind i cunt de fade inn i dragh, i nan, i elf, i fade, i gnom, i grifon, i serene, i babao, i follit, di bestie che parlen, i strie, i magh, la magia e i striozz.

I cunt pœuden vesser orai o scrivud, e tancc s’inn evolud de di storie cuntade su de la sgent anca per devers segoi in tut el mond. Desgià che nomà la forma scrivuda la riess a soraviver, la storia de quist cunt l’è assee malfà a stàgh adree. Impunemanca, segonda i universitaa de Durham e Lisbona, i pœuden anca havégh deverse mejere de agn, cont un quajvun che el rivariss sgiò infinanca de l’Etaa del Bronz.

I cunt de fade – e olter lavorà compagn – vegnen scrivud anca al dì de incœu.

## Referenze

## Olter proget
Giovann Batista Crespi

El **Giovann Batista Crespi**, ciamad anca **el Sciarœun** (Romagnan Sesia, 23 de dicember 1573 - Milan, 23 de otover 1632) a l'è stad un pitor, architet e scultur lombard, ativ al temp de la Contrareforma.

## Riferiment
*Treccani

## Alter proget
Arrigh de Campion

L**'Arrigh de Campion** (Campion, 1220 - 1270 circa) a l'è stad un scultor e architet lombard: l'ha lavorad soratut a Modena, indova che l'ha contribuid al Dom e a la Ghirlandina.

## Bibliografia
*Saverio Lomartire, Comacini, Campionesi, Antelami, "Lombardi". Problemi di terminologia e di storiografia, in Atti del Convegno internazionale Els Comacini i l'arquitectura romanica a Catalunya, (Girona/Barcellona, 25-26 novembre 2005), 2009.
Francesco Cipriano Forti

El **Francesco Cipriano Forti** (Corresg, 20 de marz 1713 - Corresg, 11 de sgiugn 1779) a l'è stad un artista lombard.

## Biografia
Nassud a Corresg de una familia nobil, a l'era forsi parent del Carlo Antonio Forti: sgiamò de sgiovinot el se svesina a poesia e pitura, cont el pader che 'l fa tusscoss per slontanàll, tant che se cunta su che 'l fuss scapad in la gesa de Bodri cont el pret che l'ha parlad cont el pader inscì che 'l lassass studià i robe umanisteghe.

El manden a studià al collegi de San Giusep, al temp unega istituzzion corresgesca de studi, indova che ghe andaven i ereditin di nobil familie, che 'l frequenta con profit.

El farà poeu san-Martin a Modena, indova che 'l farà di piture in la gesa de San Barnaba e in del Palazzi del Vescov, el lavorarà anca in del teater de la cità: el farà comunque di mester in la soa cità, cont di sò fresch che troeuven in del Municipi e in quell che incoeu a l'è el licee Rinald Cors, e soratut cont el palazz Contarelli. Arent, l'ha lavorad a la restruturazzion de la gesa parochial de Carp.

## Riferiment
*[Dizionario Biografico degli Italiani](https://www.treccani.it/enciclopedia/francesco-cipriano-forti_(Dizionario-Biografico)/)
Ghirlandina

La **Ghirlandina** (istess in italian, *Ghirlandèina* in modenes) a l'è la torr civega e campanaria de Modena, tacada al Dom, oltra che vun di simboi pussee cognossud de la cità. Volta 86,12 meter, del 1997 a l'è, insema al Dom e a la Piazza Grand, vun di patrimoni de l'Umanità de l'UNESCO.

Fada su in stil romanegh-gotegh, l'è stada fada su in tra i secol XII-XV.

## Riferiment
*Unesco Modena 

## Alter proget
Loeugia meza lanuda

La **loeugia meza-lanuda** a l'è una bestia lesgendaria che l'è vun di simboi de la cità de Milan, in bas a la lesgenda de la soa fondazzion de part di Celta, che la dis che el Belloves, rivad de de là dei Alp, gh'haveva domandad ai sò oracoi indova fà su la cità e gh'hann respondud "Una loeugia de lana quatada segna el principi a la cità e 'l nom".

In la Via di Mercant a gh'è un scignal in bass-rilev, tradizzionalment vist 'me una loeugia meza-lanuda e trovad del secol XIII, in sul Palazz: in su la Lobia di Oeus se ved un'agola che la stritola una loeugia, che la saria stada un simbol del governa imperial su la cità.

Anca dent Palazz Marin e 'l Palazz di Giureconsult a ghe n'è vuna.

## Bibliografia
*Giulia Bologna, Milano e il suo stemma, Milano, Comune di Milano. Archivio Storico Civico e Biblioteca Trivulziana, 1989.
Guerino Brozzoni

Ol **Guerino Brozzoni** (Costa Serina, 1938 - Torr de Rover, 2025) a l'è stacc un scritor italian, studios dol dialet bergamasch.

L'iva ol fradell del don Emilio Brozzoni, anch lu scritor e pret che l'ha fait su l'AEPER, una cooperativa social.

## Biografia
Member de la fameja Brozzona, ativa in la bergamasca sovertut per la costruzzion e 'l fà pioeu siore i cese e campanii (compagn de quei de Seriat e Sota 'l Mont), l'ha lavorad fina ai agn '80 aproeuv a Vares.

Al lavorerà pò per ol Musee Adriano Bernareggi e 'l deventa amis del Mimmo Boninelli, che ghe dà una gran man a studià la storia de Berghem, di bergamasch e del dialet.

El moeur a 87 agn.

## I sò lavorà
Del 2009 l'ha dait fò ol so prim liber, *Sich sach de sòch sèch*, ricerca in sul bergamasch.

Del 2012 l'ha scrivid *La salüte e pò piö*, liber in su la medesina popolar de la bergamasca, con la prefazzion del Giulio Gabanelli, pret passionad del bergamasch.

Do agn inancc l'ha scrivid *Ol tép l’è töt tacàt*, una ricerca etnografega in sul concet del temp vést de la literadura, de la tecnologia, de la sienza, de la lengua e dol folklor.

Semper sul temp al scriv, del 2017, *Saì a che sant tacàs*, un liber sui feste fisse del calendare, civil e religiose.

Del 2020 al dà fò, insema al Mario, ol liber *A servizio delle comunità – I Brozzoni*, dedicad a la soa faméa e al so lavorà in di cese de la bergamasca.

Del 2024 al met insema tucc i so aponcc in sul so dialet bergamasch, che 'l ciapava de intoren ai agn '70, per dà fò *[[A sgargét in dol mé bergamàsch]]*, dizzionare dol bergamasch cont anch una sezzion enciclopedega e etnografega a la fin de ogne letera, ciamada la *zunta*.

## Bibliograféa
* 
* 
* 
* 
* 
* 

## Riferimencc


## Oter progecc
Gesa de Santa Teresa (Ciass)

La **Gesa de Santa Teresa** a l'è un gesioeul de Sesej, frazzion de Ciass, in la diocesi de Lugan: la dipend de la Gesa de San Vital.

## Riferiment
*Sit de la Diocesi
Camill de Corresg

El **Camill de Corresg** (Corresg, 22 de sgiugn 1533 - Milan, 3 de sgiugn 1605) a l'è stad un nobel e militar lombard, cont de Corresg del 1551 a la soa mort insema ai fradei Ipolet e Ironem: l'è stad anca condoter per la Republega de Venezzia con la qual l'ha governad Corfù e l'ha combatud a Lepant.

## Riferiment
*[Treccani](https://www.treccani.it/enciclopedia/camillo-da-correggio_(Dizionario-Biografico)/)

## Alter proget
Piazza Mercad di Scarpe

La **piazza Mercad di Scarpe** a l'è una piazza de Berghem, in la Cità Volta: vuna di piazze pussee antighe de la cità, l'era tirada a man sgiamò del Mosè del Broeul, la ciapa el nom di Scarpe, roba che se vendeva al temp, quand che governava i Vescont.

A l'è importanta per el conligament de la cità perchè lilinscì gh'è la stazzion de sora de la funicolera de Berghem, in del Palazz Roeuda-Suardi.

## Riferiment
*L'Eco di Bergamo

## Alter proget

## Vos corelade
*Via Porta Penta
*Gesa de San Roch (Berghem de Sora)
Geseta de San Steven al Coll

La **Geseta de San Steven al Coll** a l'è una gesa tardoromanega e gotega tacada al cimiteri de Mijoja, frazzion de Ciass, in la diocesi de Lugan.

## Bibliografia
*Virgilio Gilardoni, Il Romanico. Arte e monumenti della Lombardia prealpina, Istituto grafico Casagrande, Belinzona 1967, 426-430.

## Alter proget
Palazz del Tor

El **Palazz del Tor** a l'è un palazz de piazza San Babila a Milan, che 'l ciapa el nom de la Toro Assicurazioni, che gh'ha havud sed denter. Volt 42 meter, l'è stad fad su in tra el 1935 e 'l 1939.

## Bibliografia
* Annegret Burg, Novecento milanese, Milano, Federico Motta Editore, 1991, pp. 170-171, ISBN 88-7179-025-1.
Tabian Castell

**Tabian Castell** (*Tabiano Castello* in italian) a l'è una frazzion de Salsmagior, in provincia de Parma.

Paisot a 4 km del center comunal, el se troeuva in sui prime colline del Pennin parmesan: a l'era vun di center del Stat pravesin e de vedè a gh'è el Castell, volud de lor, e la gesa di Sant Gervas e Protas.

## Bibliografia
* Angelo Pezzana, Storia della città di Parma continuata, Tomo secondo, Parma, Ducale Tipografia, 1842.

## Alter proget
Beatris Vesconta

La **Beatris Vesconta** (1350 - 1410) a l'è stada una nobildona lombarda, fioeula del Galeazz II Vescont e de vuna di sò metress: l'è stada maridada prima cont el Giovann Anguissoula, scior de Grazzan, e poeu cont el Balzarin Pusterla: cont el prim marid el gh'ha havud cinch fioeui, in tra de lor la Catarina, che l'ha maridad poeu el Régnier Pot e semper con lu l'ha fad su el Castell de Grazzan Vescont.

## Riferiment
*Borgo e castello di Grazzano Visconti
Dom de Padoa

El **Dom de Padoa** a l'è la gesa pussee importanta de la cità, oltra che catedral de la diocesi omonema: l'è anca basilega minor e sed de parochia e de lee dipenden i retorie de San Clement e de San Peder.

L'è in costruzzion almen del IV secol e, in del stat de adess, l'è stada consacrada del 1754, cont anca i lavorà del Michelangiol, ma l'è stada minga fornida. El da in su la piazza del Dom e l'è tacad al Vescovad e l'è vun di monument nazzionai italian.

## Ligam de foeura
*Sit ofizzial

## Alter proget
Batisteri de Padoa

El **batisteri de Padoa** a l'è tacad al Dom de la cità e l'è dedicad al Giovann Batista. Fad su in tra el secol XII e 'l secol XIII, el gh'ha dent di fresch del secol XIV che inn considerad patrimoni de l'Umanità de l'UNESCO.

## Ligam de foeura
*Sit ofizzial 

## Alter proget
Convent de San Bernardin (Carevasg)

El **Convent de San Bernardin** a l'è un monester de Carevasg, fad su de la gesa de San Bernardin e del convent de la Madona di Angel.

Dedicad al Bernardin de Siena, l'è stad consacrad del 1489. Gh'è dent di gran bei fresch.

## Riferiment
*LombardiaBeniCulturali

## Alter proget
Gesa del Torresin

La **Gesa del Torresin** a l'è una gesa de Padoa, che ghe partegn al vicariad de la catedral: fada su intorna al 1718 in su proget del Gerolamo Frigimelica, l'ha sostituid una veggia geseta cont un'imagin de la Vergin che l'havaria fad di miracoi.

## Ligam de foeura
*Sit ofizzial

## Alter proget
El brut anedin

***El brut anedin*** (danes: *Den grimme ælling*) l’è un cunt de fade scrivud del poeta danes Hans Christian Andersen. L’è stait publegad in Copenhagen ind el 1843 ind el liber *Nœuv Cunt*.

La storia la podariss contegnì dei element autobiografegh, desgià che la sgiornalista britannega Anne Chisholm, ind la sò recension de *Hans Christian Andersen: una nœuva vita*, la fa notà che: “L’Andersen l’era un bagaj brut cont un nas gross a di pee longh, e, quand che gh’è vegnud la passion per el tejater, i olter boccia ghe ghignaven adree e el toveven in sgir.”

## Trama
Quand che i œuv de un’aneda se derven, vun dei anedit ch’en ven a voltra l’è retegnud brut fiss di sò fradei, che subet tachen a tavanàll. El brut anedin, donca, el lassa l’era de la cassina per indà a viver cont i anede e oche salvadeghe infina a che vun di paisan el copa fœura tut el rosc. El trœuva una cà cont una veggina, ma el gat e la gaina sœu de lee el tœuven in sgir senza pietaa e, ancamò una vœulta, l’invia a viasgià indeperlu.

A la fenitiva, l’anedin l’isluscia un rosc de zign in sgol adree a migrà. Tamen, el pœul nò sgiontàss adree a lor desgià che a l’è trop piscinin, brut e gnancamò bon de sgolà. Quand che ghe riva l’inveren, l’anedin el taca a giazzà per el fregg, ma un paisan le trœuva in mez a la campagna e el decid de portàssel a baita. Lilinscì el ven però stremid di fiœui del paisan che vosen e fann semper su un gran badaluch, e l’iscapa de cà de conseguenza. L’anedin el passa donca un inveren miserabel intanta che el se scond indeperlu ind un bus a terra arent a un laghet parzialment giazzad.

Rivad la primavera, l’anedin l’è sgiamò cressud e marud. El decid donca de sgiontàss a un rosc de zign, desgià che el preferiss ch’el copen a passà una vita in solituden per colpa de la sò brutezza. Però, el resta scoss quand che i zign ghe dann minga nomà el benvegnud ma l’azzeten anca coma un member del sò rosc. L’anedin el varda donca el sò refless ind l’aigua e el se incorsg che l’è nò un’aneda, ma l’è semper stait un bell zign. Quand che el rosc el taca a levàss su in sgol, lu el derv i sò ale e l’isgola via insema a la sò nœuva fameja.

## Referenze

## Olter proget
Universitaa dei Studi de Padova

L**'Universitaa dei Studi de Padova** (UniPd) l’è un’universitaa statal italiana fondada ind el 1222, intra i plussee vegie del mond. La representa vun dei cas paradigmateg de un’universitaa medieval nassida de la migrazion de un grup de students de un’universitaa preesistent (Bologna) qe prima la s’era stabilida a Vicenza. La g’ha anca una scœla superiora, la Scœla Galileana de Studi Superior, e anca una red de biblioteqe e musee.

Insema a qella de Bologna, l'universitaa de Padova la g'ha havud un rœl central ind el Renassiment, col dar-g l'istruzion a tants matemateg importants, intra i quai ol Nicolas Copernic.

Ind el 2024 l’è staita a'l prim post ind la classifega del Censis dei universitaa statai con plussee de 40 000 students iscrivids.

## Dipartiments
* Agronomia, animai, aliments, risorse natural e ambient
* Ben culturai
* Biolojia
* Biomedexina comparada e alimentazion
* Dirit privad e critega del dirit
* Dirit publeg, internazional e comunitari
* Filosofia, sociolojia, pedagojia e psicolojia aplicada
* Fisega e astronomia
* Jeoscienze
* Injegneria civil, edil e ambiental
* Injegneria de l'informazion
* Injegneria industrial
* Matematega
* Medexina
* Medexina animal, produzion e salud
* Medexina molecolar
* Neuroscienze
* Psicolojia del desvilup e de la socializazione
* Psicolojia jeneral
* Salud de la fomna e del s'cietin
* Scienze biomedege
* Scienze cardio-toraco-vascolar e sanitaa publega
* Scienze qimege
* Scienze qirurjege, oncolojege e gastroenterolojege
* Scienze del medegament
* Scienze economege e aziendal
* Scienze politege, juridege e studi internazionai
* Scienze statistege
* Scienze storege, jeografege e de l'antigitaa
* Studi lenguisteg e leterari
* Tecnega e jestion dei sistema industriai
* Dipartiment de territori e sistema agro-forestai

## Ligam de fœra
*Sit ofiçal

## Olter progets

## Referiments


## Vox conrelade
*Ort botaneg de Padoa
Ort botanegh de Padoa

L**'ort botanegh de Padoa** a l'è l'ort botanegh pussee antigh che gh'è ancamò in la soa sede originaria, vert del 1545, e del 1997 l'è patrimoni de l'Umanità de l'UNESCO. El se troeuva arent al Prad de la Vall e l'è gestid de l'Università di Studi de Padoa.

## Ligam de foeura
*Sit ofizzial

## Alter proget
Volton de San Peder

El **[[Arch (architetura)|Volton]] de San Peder** o **Porta de San Peder**, fina a la fin del XIII secol, l'era voeuna di tré porte antiche che, in la prima cinta di mura de la cità, la sarrava su l’entrada de Piazza San Peder (incoeu Piazza Sordello), center de la *civitas vetus* de Mantova.

## Storia
Pinamont di Bonacolsi, prim signor de Mantova, dopo on quai ann de la salida al podè in del 1272, l’ha volud tirà su, dent in la cità veggia, la soa cort principesca fortificada.

Al principi a inn stad quistad du edifizzi arent a Porta San Peder, che confinaven cont el *fossad dei boeuv* (incoeu via Accademia) e in seguit di edifizzi medioevai vesin a la Torr de la Gabia, futur simbol del podè di Bonacolsi e de quei de la famija Acerbi.

I vari edifizzi a inn stad conligad vun con l'alter per mez d'on pont che in del Cinch-cent l'è stad quatad de l'architet ducal Sgiovan Batista Bertani e in seguit l'è stad ciamd "Volton de San Peder".

L'espansion di Bonacolsi l'è andada inanz a la fin del XIII secolo con la costruzzion del palazz pussee incantevol, el palazz Bonacolsi, destinad a vesser dimora de la famija.

## Note


## Bibliografia
* Vasco Restori, Mantova e dintorni, Roma, 1937.

## Alter proget

## Voci correlade
*Mantova
*Bonacolsi
*Palazz Bonacolsi
Franzesch Maria Zoppi

El **Franzesch Maria Zoppi** (Canobi, 6 de sgiugn 1765 - Canobi, 7 de avril 1841) a l'è stad un prelad lombard, prim vescov de Massa.

## Biografia
Originari de Canobi, territori piemontes al temp in l'Arcidiocesi de Milan, l'è fad pret sota el Felip Maria Vescont, che 'l mandarà 'me so vicari in la Lombardia svizzera. El torna a Milan 'me diretor del seminari e 'l sarà ben cognossud per i so gran omelie, che i milanes vann a scoltà, e 'l se svesinarà anca a la Mesizzia Cristiana, anca cont el cognosser el Franzesch Pertusaa.

Del 1823 l'è fad vescov e l'è mandad in la noeuva diocesi de Massa, fada su del territori de la veggia diocesi di Luni e de l'arcidiocesi de Lucca: el vedarà 'na grama situazzion in del cler e 'l otegn de la Maria Beatriz d'Est di missionari de mandà in ogni parochia e 'l metarà anca di esercizzi spirituai. Del 1832, con la diocesi che la fonzionava ben, el se dimet: sia el Duca che el Papa proeuven a fàgh cambià idea, ma el scerniss de tornà al so paes per passà i ultim agn.

El so coeur a l'è stad mitud sota in del Dom de Massa.

## Riferiment
*DSS

## Alter proget
Piazza di Erbe (Padoa)

La **piazza di Erbe** (*piazza delle Erbe* in italian, *Piasa de łe Erbe* in veneto) a l'è una piazza de Padoa, che per un frach de temp l'è stada el center comercial insema a piazza de la Fruta. A diferenza de la piazza di Sciori, che se faseva i feste civeghe, in quella piazza chi se faseven i feste popolar. 

La domina el Palazz de la Reson e ghe fann sora vun di mercad pussee grand d'Italia. Al temp de la Serenissima ghe giustizziaven anca i criminai.

## Riferiment
*Padovanet

## Alter proget
Porta San Giovann (Padoa)

La **Porta San Giovann** a l'è vuna di porte de Padoa, fada su del Giovanni Maria Falconetto del 1528, insema a la porta Savonarola.

L'era part de la defesa de la cità, l'ultim balovard de la terraferma venezziana e gh'era su un Leon de San March in marmor d'Istria, destrugad di trupe del Napoleon.

## Bibliografia
*Giuliana Mazzi, Adriano Verdi, Vittorio Dal Piaz, Le mura di Padova: percorso storico-architettonico, Padova, 2002

## Alter proget
Palazz Selvatico Luzzato Dina

El **Palazz Selvatico Luzzato Dina** a l'è la sede del Departiment di Scenze Storeghe e Geografeghe de l'Antighità de l'Università di Studi de Padoa.

Propi arent al Dom de Padoa, l'è stad tirad su arent a una cà che l'era stada del Franzesch Petrarca e in principi l'era una residenza de sciori, del 1989 la Augusta Luzzato Dina el dona a l'Università, che 'l met 'me sede per i so lavorà.

## Ligam de foeura
*Sit ofizzial

## Alter proget
Gesa de Santa Luzzia (Padoa)

La **gesa de Santa Luzzia**, dedicada ofizzialment al *Corpus Domini*, a l'è l'unega gesa de Padoa che se pratega l'adorazzion eucaristega perpetova: del Setcent, la scompartiss el segrad con la scoeula de San Roch. La dipend de la parochia de San Nicolò, in la diocesi de Padoa.

## Riferiment
*BeWeB

## Alter proget
Palazz de la Reson (Padoa)

El **Palazz de la Reson** a l'è un palazz de Padoa, in pè sgiamò del secol XII ma slargad in di secoi adree: a l'era sed di tribunai e di mercad quatad de la cità in l'età de Mez. Per i so afresch del Giotto a l'è stad mitud, del 2021, in di patrimoni de l'umanità de l'UNESCO.

## Riferiment
*Padovanet

## Alter proget
Cà de canonega del Francesco Petrarca

La **cà de canonega del Francesco Petrarca** l’è un sit indova l’è vivid per un quaj temp el Francesco Petrarca. La se trœuva in via Dietro Duomo 26/28 a Padova e l'è stada la prima abitazzion del Petrarca ind la zitaa. L’haviva facc sanmartin in chella cà chì adree al conferiment del canonegad del Dom de Padova ind el 1349 e l’è restaccia de sò proprietaa infina al 1374.

## Oter proget
Gesa de San Franzesch Grand

La **gesa de San Franzesch Grand** a l'è stada una gesa de Milan in pè del 1256 al 1806: fina che gh'era a l'era la segonda gesa de la cità dopo del Dom.

## Riferiment
*Milano | Porta Magenta – San Francesco Grande, uno scrigno di capolavori sparito per sempre

## Alter proget
Rit roman

El **rit roman** a l'è el rit liturgegh de la Gesa de Roma e quell pussee spantegad in del cristianesim: un temp l'era vun de tancc rit de la Gesa latina, poeu el concili de Trent el Papa Pio VI l'ha dad foeura la bolla *[[Quo primum tempore]]* che l'ha tolt via la pupart di rit locai, a lassà quei con pussee de dusent agn, la pupart s'inn comunque perdud, soratut dopo el concili Vatican II, incoeu resta anca el rit ambrosian, el rit de Braga, el rit mozarabegh e quell di certosin.

## Riferiment
*NewAdvent

## Alter proget
Monument a l'Isep Parin (1838)

El **Monument a l'Isep Parin** a l'è una scultura de marmor fada del Gaitan Matee Monti che la se troeuva in la scala del Righin del Palazz de Brera a Milan, mituda del 1838.

## Riferiment
*[Bibliotoscana](https://biblio.toscana.it/argomento/Monumento%20a%20Giuseppe%20Parini%20(1838))

## Alter proget
Batisteri de San Giovann (Vares)

El **batisteri de San Giovann** a l'è 'na costruzzion religiosa de Vares tirada in pè in tra el secol XII e 'l secol XIII, tacada al campanin de la Basilega de San Vitor.

## Bibliografia
*AA.VV., Touring Club Italiano: Guida d'Italia - "Milano e Laghi", Guide verdi d'Italia, Milano, Touring Club Editore, 1995. 

## Alter proget
Bescot de Ceglie

El **bescot de Ceglie** a l'è un dolz tipegh de Ceglie Messapica fad cont una pasta de armandole con dent una marmallada de uga o scirese, e che 'l po vesser quatad cont una glassa de zucher e cacao: in bas ai cas, anca la mel e i oeuv poden vesser un ingredient.

In del territori de Brindes a l'è propi spantegada la produzzion de armandole e del 2010 l'è recognossud 'me presidi Slow Food: tute i materie prime gh'hann de vesser fade in la cità, e per i armandole gh'è propi una scerna de varietà del territori del volt Salentin.

## Riferiment
*SlowFood

## Alter proget
Piero Manzoni

El **Piero Manzoni** (Sonzin, 13 de luj 1933 - Milan, 6 de fevrer 1963) a l'è stad un artista italian, regordad soratut per la soa Merda d'artista.

Part del ram romagnoeul de la familia Manzon, el so paa a l'era on cont: el moeur de s'ciopon apena a vintnoeuv agn in del so studi.

## Riferiment
*Treccani

## Alter proget